Se tractoron tamién temas d'orden interno como os criterios de documentación y archivo, indicando que: "totz os documentos expedius per las Cortz son sellaus y sinyaus por os presidents d'os tres brazos. Os procesos u actas chenerals se guardarán en l'Archivo d'a Corona d'Aragón; os d'o brazo eclesiastico en o arcebispau de Tarragona, os d'o melitar en o d'a Deputación Cheneral de Catalunya, y los d'o popular en o d'o Consello de Ciento de Barcelona". Tamién se determinoron as responsabilidatz d'os funcionarios publicos y aguazils si cometeban abusos de poder, castigando-los con una multa y a inhabilitación d'o cargo.